***** ΑΠΟΦΑΣΗ ΤΟΥ ΣΥΜΒΟΥΛΙΟΥ της 23ης Ιανουαρίου 1989 για το διορισμό μέλους της Οικονομικής και Κοινωνικής Επιτροπής (89/399/ΕΟΚ, Ευρατόμ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 193 έως 195, τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως τα άρθρα 165 έως 167, τη σύμβαση για ορισμένα κοινά όργανα των Ευρωπαϊκών Κοινοτήτων, και ιδίως το άρθρο 5, την απόφαση του Συμβουλίου της 15ης Σεπτεμβρίου 1986 σχετικά με το διορισμό των μελών της Οικονομικής και Κοινωνικής Επιτροπής για την περίοδο που λήγει στις 20 Σεπτεμβρίου 1990 (1), Επειδή, μετά την παραίτηση του κ. Andre Dunet, που γνωστοποιήθηκε στο Συμβούλιο στις 25 Μαΐου 1988, έχει κενωθεί μια θέση μέλους της Επιτροπής αυτής, Έχοντας υπόψη τις υποψηφιότητες που υποβλήθηκαν από τη Μόνιμη Αντιπροσωπεία της Γαλλίας στις 26 Οκτωβρίου 1988, Αφού έλαβε τη θετική γνώμη της Επιτροπής των Ευρωπαϊκών Κοινοτήτων, ΑΠΟΦΑΣΙΖΕΙ: Άρθρο μόνο Ο κ. Joel Decaillon διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Andre Dunet και για το υπόλοιπο της θητείας του, δηλαδή μέχρι τις 20 Σεπτεμβρίου 1990. Βρυξέλλες, 23 Ιανουαρίου 1989.

[Source: multi_eurlex | Tokens: 1128]